LOPŠELIS–DARŽELIS „KREGŽDUTĖ“
DIREKTORĖ KRISTINA VORIENĖ
METŲ VEIKLOS ATASKAITA

2021-01-14  Nr.
Panevėžys

I SKYRIUS
STRATEGINIO PLANO IR METINIO VEIKLOS PLANO ĮGYVENDINIMAS

	Mokykla savo veikloje vadovaujasi 2020 m. kovo 2 d. lopšelio-darželio direktoriaus įsakymu Nr. 1-31 patvirtintu Panevėžio lopšelio–darželio „Kregždutė“ 2020-2022 strateginiu planu. 2020-2022 metų įstaigos strateginiai tikslai: užtikrinti ugdymo paslaugų kokybę ir atliepti švietimo iššūkius; ugdomąjį procesą paįvairinti atnaujintomis, naujai įkurtomis edukacinėmis erdvėmis; ugdyti sveikatingumo ir ekologinės savimonės principus. Strateginis planas įgyvendinamas per metinius veiklos planus. Metinis veiklos planas patvirtintas 2020 m. sausio 6 d.  direktoriaus įsakymu Nr. 1-2 „Dėl Panevėžio lopšelio–darželio „Kregždutė“ 2020 metų veiklos plano patvirtinimo“. 2020 metų veiklos planas dera su įstaigos strateginio plano tikslais ir uždaviniais.  Bendruomenė susipažinusi su metinio veiklos plano ir strateginio plano įgyvendinimu, jų vykdymas nuolat analizuojamas.
Tikslas: užtikrinti ugdymo paslaugų kokybę ir atliepti švietimo iššūkius (2020 m. numatyti uždaviniai: užtikrinti aukštą ugdymo paslaugų kokybę; siekti nuolatinio mokytojų profesinės kompetencijos tobulinimo; plačiau taikyti IKT priemones ugdymo procese).
Lopšelyje–darželyje „Kregždutė“ ugdymo procesas organizuojamas pagal įstaigos mokytojų sukurtą ikimokyklinio ugdymo programą „Pažinimo taku“, kuri patvirtinta 2019 m. birželio 20 d. direktoriaus įsakymu Nr. 1-35 „Dėl ikimokyklinio ugdymo programos „Pažinimo taku“ patvirtinimo“. 2020 m. rugsėjo 11 d. direktoriaus įsakymu Nr. 1-68 patvirtintas Priešmokyklinio ugdymo planas 2020-2021 mokslo metams. Parengta ir sėkmingai veikia   priešmokyklinio amžiaus vaikų pasiekimo vertinimo sistema, sudarytos tinkamos sąlygos priešmokyklinių vaikų ugdymui, saviraiškai.
Darželyje vykdoma integruota į ugdymo programą (prevencinė) emocinio intelekto ugdymo programa „Kimochi“. 
Vykdėme ir įgyvendinome projektinę veiklą. Projektinės veiklos dėka lopšelyje-darželyje ugdomoji veikla tapo įvairesnė, prasiplėtė partnerystės tinklas, pagerėjo sąveika su tėvais. Mokykla dalyvavo projektuose:  gamtos mokyklos ekologiniame  projekte „Auginkime kartu“. Prisijungėme prie Tarptautinės komisijos organizuotų iniciatyvų „Atmintis gyva, nes liudija“ ir uždegę žvakeles prisiminėme Laisvės gynėjų dieną, skirtą Sausio 13 – ąjai paminėti; Tolerancijos dienos, kurios šių metų simbolis – dėlionė. Bendradarbiaudami su socialiniais partneriais lopšelio-darželio „Kregždutė“ ugdytiniai dalyvavo: Panevėžio Elenos Mezginaitės viešosios bibliotekos filialo „Židinys“ organizuotame rytmetyje „Laisvės kelias“, skirtame Lietuvos gynėjų dieną paminėti; edukacinėse programose: „Net monstrai valosi dantis“ ir „Pasakų terapija su pelėda Drūlija“; Kalėdų eglutės įžiebimo šventėje nuotoliniu būdu per programą ZOOM. Panevėžio lopšelio-darželio „Kregždutė“ pedagogai ir ugdytiniai aktyvūs įvairiuose Panevėžio miesto renginiuose. Dalyvavome: Vytauto Mikalausko menų gimnazijos organizuotame Panevėžio miesto ir rajono dainavimo ir dailės ikimokyklinio ir pradinio ugdymo vaikų festivalyje „Dainų ir spalvų karuselė“; Panevėžio moksleivių namų Užgavėnių kaukių bei savadarbių muzikos instrumentų parodoje – konkurse; Panevėžio lopšelio-darželio „Draugystė“ kūrybinių darbų parodose „Tų paukštelių margumėlis“ ir „Vienos pirštinės/kojinės istorija“; Panevėžio lopšelio-darželio „Diemedis“ fotografijų parodoje „Margučių žavesy“; Panevėžio lopšelio-darželio „Žibutė“ respublikinėje ikimokyklinio ir priešmokyklinio amžiaus vaikų kūrybinių darbų parodoje-pilietinėje iniciatyvoje „Pavasarinis linkėjimas Jūsų namams“; Panevėžio lopšelio-darželio „Riešutėlis“ tarptautinėje (Lietuva - Vokietija) fotografijos parodoje „Mano laiminga diena“; Panevėžio pedagoginės - psichologinės tarnybos akcijoje „Tu man rūpi“. 
Dalyvavome ir renginiuose, kuriuos organizavo kitų miestų ikimokyklinės įstaigos: Kauno lopšelio-darželio „Klevelis“ respublikinėje vaikų piešinių parodoje „Tai vabzdžių gražumas, tai vabzdžių margumas“; Kauno Šančių lopšelio-darželio respublikinėje ikimokyklinio ir priešmokyklinio amžiaus vaikų virtualioje nuotraukų koliažo parodoje „Pavasaris eina gėlių takais – 2020“; Kauno Šančių lopšelio-darželio respublikinėje ikimokyklinio ir priešmokyklinio amžiaus vaikų kūrybinių darbų parodoje „Mano megztinis gražiausias, mano megztinis šilčiausias“; Kauno lopšelio-darželio „Aviliukas“ respublikiniame projekte „Vabalai – mano draugai“; Klaipėdos lopšelio-darželio „Linelis“ respublikiniame projekte „Joninių vainikas“; Vilniaus lopšelio-darželio „Sakalėlis“ respublikiniame ikimokyklinio ir priešmokyklinio ugdymo įstaigų bendruomenių projekte „Metodinių priemonių idėjų mugė“; Kauno lopšelio-darželio respublikinėje ikimokyklinio ugdymo įstaigų virtualioje nuotraukų koliažų parodoje „Nuotolinio ugdymo veiklos ir sėkmingas jų įgyvendinimas“; Vilniaus lopšelio-darželio „Justinukas“ respublikinėje ikimokyklinio ugdymo įstaigų muzikinėje edukacinėje veikloje „Muzikinė gamtos galia“; Vilniaus lopšelio-darželio „Žolynas“ respublikiniame ikimokyklinio ir priešmokyklinio ugdymo įstaigų meninio ugdymo (muzikos) mokytojų projekte – kūrybinėse dirbtuvėse „Dekoruoti muzikos ženklai“; Vilniaus rajono Riešės vaikų darželio respublikiniame ikimokyklinio ir priešmokyklinio ugdymo įstaigų virtualiame dainų festivalyje „Aš padainuosiu dainų dainelę“, skirtame Pasaulinei balso dienai; Šiaulių lopšelio-darželio „Rugiagėlė“ respublikiniame ikimokyklinio ir priešmokyklinio amžiaus vaikų muzikiniame projekte „Dainuoju su mama“; Šiaulių lopšelio-darželio „Eglutė“ respublikiniame ikimokyklinio ugdymo įstaigų lopšinių atlikėjų projekte „Pele, pele, nešk miegelį“; Panevėžio rajono Karsakiškio Strazdelio pagrindinės mokyklos respublikinėje ikimokyklinio ir priešmokyklinio amžiaus vaikų piešinių parodoje „Miško gyvūnai žiemą“; Kauno pedagogų kvalifikacijos centro tarptautinės švietimo pagalbos specialistų ir pedagogų metodinių priemonių parodoje „Suvokiu erdvę“. 
Panevėžio lopšelis-darželis „Kregždutė“ organizavo Panevėžio ikimokyklinių įstaigų kūrybinių darbų parodą „Akmenėlių magija“.
Darželyje daug dėmesio skirta IKT naudojimui ugdymo procese. Visos darželio grupės aprūpintos kompiuteriais, septyniose grupėse yra stacionarios multimedijos. Keturios grupės turi edukacinį robotuką „Bee-bot“, kurio dėka vaikai gali įtvirtinti įgytas žinias, susipažinti su programavimo žingsneliais. Mokytojai veda užsiėmimus, kuriuose naudojama interaktyvi medžiaga. 
Vadovaujantis 2020m. kovo 14 d Lietuvos Respublikos vyriausybės nutarimu  Nr. 207 „Dėl karantino Lietuvos Respublikos teritorijoje paskelbimo “ir Švietimos, mokslo ir sporto ministro įsakymu 2020m. kovo 13 Nr. V-366, buvo sustabdyta lopšelio daželio veikla kontaktiniu būdu. Lopšelio-darželio pedagogai teikė ugdymo paslaugas nuotoliniu būdu.
Lopšelio-darželio direktoriaus įsakymu 2020m. kovo 24 d. Nr.1-38 patvirtintas ugdymo proceso organizavimo nuotoliniu būdu tvarkos aprašas.
Darželyje veikia Vaiko gerovės komisija, teikiama logopedo ir nuo 2018 m. spec. pedagogo pagalba.
Darželyje plačiai naudojamės elektroninio dienyno teikiamomis galimybėmis: planuojant, analizuojant, vertinant vaikų pasiekimus, informuojant ugdytinių šeimas. 
Pedagogams buvo sudarytos palankios sąlygos profesiniam tobulėjimui, kompetencijų puoselėjimui. 2020 metais įstaigos mokytojai parengė ir įgyvendino ilgalaikę programą „Vaikų motyvacijos skatinimo svarba ir galimybės ikimokykliniame amžiuje“. Programos apimtis – 40 akad. val. Iš jų 17 akad. val. skirtos teoriniam darbui, 19 akad. val. – praktiniam darbui ir 4 akad. val. – savarankiškam darbui. Programos metu pedagogai išklausė psichologo E. Karmazos seminarą „Kai vaikai nieko nenori, kaip motyvuoti?“; lektorės J. Čiutienės seminarą „Praktinės emocijų ir elgesio valdymo priemonės ikimokyklinio – priešmokyklinio ugdymo grupėse“, analizavo pateiktus pavyzdžius, dalyvavo diskusijose. Mokytojai ir savarankiškai aktyviai kėlė savo kvalifikaciją, jungėsi prie nuotolinių seminarų, konferencijų. Patobulino savo gebėjimus IT srityje, susipažino su nuotolinio ugdymo platformomis EDMODO, ZOOM ir kt.
Visi įstaigos pedagogai kvalifikaciją kėlė daugiau nei 40 val. per metus.
„Kregždutės“ pedagogės aktyviai dalinosi darbo patirtimi su miesto pedagogų bendruomene, skaitė pranešimus seminaruose, mokslinėse konferencijose:
Ikimokyklinio ugdymo mokytoja Vitalija Tidikienė dalyvavo Šiaulių miesto savivaldybės Švietimo centro ilgalaikės programos „Integruotas ugdymas“ respublikinėje metodinėje konferencijoje „Ikimokyklinio ir priešmokyklinio amžiaus vaikų emocinio intelekto ugdymo praktika“, parengė ir pristatė pranešimą „Šeimos ir darželio dermė ugdant vaikų emocinį intelektą“. Direktoriaus pavaduotoja ugdymui Renata Stakėnienė, ikimokyklinio ugdymo mokytojos Jolanta Vaitkevičienė ir Laima Stasiukaitienė dalyvavo Vilniaus miesto savivaldybės administracijos ir Vilniaus lopšelio-darželio „Justinukas“ organizuotoje respublikinėje ikimokyklinio ir priešmokyklinio ugdymo mokytojų teorinėje-praktinėje konferencijoje „Gamta – grožėkis, atrask, matyk, tyrinėk, analizuok“ ir pristatė pranešimą.
Tenkinant tėvų poreikius buvo sudarytos sąlygos neformaliojo švietimo užsiėmimams įstaigoje. Pasirašytos sutartys su neformalaus švietimo teikėjais: VŠĮ „Robotikos akademija“, VŠĮ „Aukštaitijos krepšinio mokykla“, sportinių šokių treneriu Žymantu Kučiku, dailės mokytoja Irena Nemaniene ir Rasa Daujotiene, organizuojančia „Futboliuko“ treniruotes įstaigoje. Tačiau dėl situacijos šalyje, susijusios su koronavirusu, neformaliojo švietimo užsiėmimai įstaigoje buvo nutraukti.
Tikslas: paįvairinti ugdymo(si) procesą, kurti ir atnaujinti edukacines erdves. (2020 m. uždaviniai: kurti sveikas ir saugias naujas edukacines erdves ir nuolat tobulinti esamas; tęsti įstaigos ugdymo sąlygų ir aplinkų gerinimą).
„Kregždutėje“ saugi, šiuolaikiška, estetiška ugdomoji aplinka nuolat tobulinama ir atnaujinama, todėl pagerinamos ugdymo sąlygos. 
Siekiant užtikrinti vaikų saugumą, 2020 metais dviejų lauko žaidimų aikštelių danga pakeista į saugumo reikalavimus atitinkančią dangą. Perdažyti lauko žaidimų aikštelių įrenginiai.
Vidaus aplinkose: suremontuotos pirmojo aukšto koridoriaus grindys ir lubos, atliktas „Kiškučių“ grupės prausyklos kapitalinis remontas.
Logopedo kabinetui nupirkti baldai (spintos, spintelės, lentynos, stalas), dvi grupės aprūpintos naujomis reguliuojamo aukščio kėdutėmis vaikams, nupirkti prausyklos baldai „Kiškučių“ grupei.
Salė papildyta ugdymo priemonėmis: gimnastikos sienele ir muzikiniais instrumentais: bongais, tamburinais, metalofonais, būgneliais ir kt.
Darželio virtuvė papildyta nauju inventoriumi.
Grupės aprūpintos žaislais, įvairiomis patirtiniam ugdymui reikalingomis priemonėmis, knygomis, kanceliarinėmis priemonėmis.
Tikslas: sveikos gyvensenos ir ekologinės savimonės įgūdžius integruoti į ugdymo turinį. (2020 m. uždaviniai: sutelkti bendruomenę sveikatos stiprinimo ir gamtosauginio ugdymo veiklai; sveikatingumo ir gamtosauginį ugdymą integruoti į bendrą ugdymo procesą)
[bookmark: _GoBack]Bendradarbiavome su VšĮ „Tikra mityba“ ir įgyvendinome projekto „Sveikatiada“ koordinatorių inicijuotas sveikos mitybos ir fizinio aktyvumo veiklas lopšelyje-darželyje „Kregždutė“: „Sveikatiados iššūkis – saldintą gėrimą keičiu į vandenį“, „Pusryčiai madinga!“.
Mokytojai su ugdytiniais dalyvavo respublikinės ikimokyklinio ugdymo kūno kultūros pedagogų asociacijos (RIUKKPA) organizuotuose projektuose: „Lietuvos mažųjų žaidynės“; „Ikimokyklinukų žiemos olimpiada 2020“; „Vaikų vasara“ ir akcijose: „Rieda ratai rateliukai“, skirtoje paminėti Europos judriąją savaitę ir Tarptautinę dieną be automobilio;  „Sportuojantis koridorius“, vaikų fizinis aktyvumas neįprastoje aplinkoje – koridoriuje.
Įstaigos bendruomenė prisijungė prie respublikinio draugiško gamtai konkurso „Kamštelių vajus 2020“, kuris skirtas kuo daugiau surinkti gamtoje išmėtytų plastikinių butelių kamštelių ir juos perdirbti. Dėl situacijos šalyje, surinktų kamštelių organizatoriams priduoti negalėjome, o konkursas bus tęsiamas ir 2021 metais.
Planuota bandymų ir eksperimentų diena „Smagūs eksperimentai, tyrinėjimai“ su lopšelio-darželio „Jūratė“ ugdytiniais atšaukta dėl karantino šalyje, tačiau įstaigoje organizuota „STEAM tyrinėjimų ir eksperimentų“ savaitė visose amžiaus grupėse. Po veiklų parengtas stendinis pranešimas „STEAM savaitė: eksperimentai, tyrinėjimai, atradimai“, pakabintas įstaigos koridoriuje.
Visuomenės sveikatos biuro specialistės su priešmokyklinio ugdymo „Kačiukų“ grupės ugdytiniais įgyvendino projektą „Švarių rankų jėga“.



